
48   DR.30.11.2015 

 

 
 

■1510 

Kerajaan akan memperhalusi cadangan yang dikemukakan oleh Yang Berhormat 
Sekijang dan melihat kesesuaian mekanisme pelaksanaan cadangan ini untuk dilaksanakan 
selaras dengan peraturan sedia ada.   

Yang Berhormat Sekijang juga, saya menambahkan juga sebenarnya memang 
telah ada perbincangan bersama di antara pihak pemberi perkhidmatan dan walaupun 
begitu memang kita ada pakej 365 hari yang boleh dipilih oleh pengguna tetapi secara 
keseluruhannya kita akan semaklah cadangan yang dibuat oleh Yang Berhormat Sekijang. 

Persoalan yang ditimbulkan oleh Yang Berhormat Kuala Krai, beliau tidak ada di 
sini tetapi saya menjawab jugalah, Tuan Pengerusi bagi makluman semua Ahli Yang 
Berhormat.  Data peribadi rakyat Malaysia yang bebas dibawa ke luar negara di bawah 
TPPA.  Sebenarnya Seksyen 129 Akta PDP 2010 membenarkan pemindahan data peribadi 
rakyat Malaysia ke luar negara dengan beberapa syarat yang perlu dipatuhi seperti:- 

(i) perlu mendapatkan persetujuan pemilik data tersebut; dan 

(ii) bagi tujuan pelaksanaan sesuatu kontrak. 

Dalam hal ini pengguna data contohnya syarikat ataupun organisasi perlu 
memastikan bahawa tempat di luar negara tersebut mempunyai tahap perlindungan data 
peribadi yang mencukupi atau setara dengan Akta PDP 2010 berhubung dengan 
pemprosesan data peribadi ataupun dalam bahasa Inggeris dengan izin, reciprocal 
arrangement Tuan Pengerusi. 

Pencelahan yang dibuat oleh Yang Berhormat Klang berkaitan dengan ini 
sebenarnya TPPA tidak menyekat apa-apa bahan maklumat keluar dan masuk melalui 
Internet walaupun begitu perkara berkaitan isu moral, pornografi, keselamatan dan 
mengganggu keharmonian negara adalah dikecualikan dan tidak dikenakan sekatan.  Ianya 
juga bergantung kepada peraturan dan akta negara masing-masing untuk menutup laman 
web.  Contohnya, jika pada undang-undang kita salah tetapi undang-undang negara lain 
tidak salah maka kita tidak boleh paksa mereka untuk tutup tetapi boleh dibawa berbincang. 

Walau apa pun, undang-undang di bawah Akta Komunikasi dan Multimedia akan 
masih terpakai di Malaysia. Sekiranya ada website Malaysia yang difikirkan melanggar 
undang-undang negara TPPA yang lain, negara tersebut tidak boleh paksa Malaysia untuk 
tutup website tersebut melainkan atas kerjasama dan kerelaan Malaysia. 

Yang Berhormat Lenggong ada menanyakan persoalan berkaitan dengan pindaan 
Akta Komunikasi dan Multimedia.  Untuk makluman Ahli Yang Berhormat Lenggong, 
sebenarnya pihak kementerian telah pun berbincang dengan beberapa stakeholders, 
dengan izin dan cadangan pindaan ini akan dibentangkan insya-Allah secepat mungkin 
tahun hadapan saya percaya kerana sekarang ini telah pun proses pendrafan telah pun 
diserahkan kepada pihak Jabatan Peguam Negara. 

Walau bagaimanapun, sementara kita menantikan persoalan ini dibawa dan 
diluluskan oleh pihak Jabatan Peguam Negara, suka saya maklumkan Ahli Yang Berhormat 
bahawa bukan semua kes atau kesalahan jenayah yang dilakukan di Internet terletak di 
bawah bidang kuasa pihak SKMM.  Kandungan yang dianggap menghasut bolehlah 
dimajukan kepada pihak PDRM dan boleh diambil tindakan di bawah Akta Hasutan 1948. 

Walau bagaimanapun, seperti yang saya maklumkan tadi bahawa pihak SKMM 
bersedia untuk memberi sebarang bantuan teknikal kepada agensi-agensi yang terlibat 
khususnya PDRM dan yang lain-lain.  Untuk makluman Yang Berhormat Lenggong, 
terdapat beberapa cadangan untuk pindaan antaranya, menaikkan jumlah ataupun amaun 
penalti.  Tadi Yang Berhormat Lenggong sebut RM50,000 kita akan naikkan lagi di bawah 
Seksyen 211 dan Seksyen 233 untuk membendung aktiviti negatif ataupun 
penyalahgunaan segala kemudahan. 

Soalan kedua oleh Yang Berhormat Lenggong adalah berkaitan dengan KTW – 
Kampung Tanpa Wayar.  Saya ingin menambah kepada apa yang telah saya jawab kepada 



#1510. Kerajaan akan memperhalusi cadangan yang dikemukakan oleh Yang Berhormat Sekijang dan melihat kesesuaian mekanisme pelaksanaan cadangan ini untuk dilaksanakan selaras dengan peraturan sedia ada. Yang Berhormat Sekijang juga, saya menambahkan juga sebenarnya memang telah ada perbincangan bersama di antara pihak pemberi perkhidmatan dan walaupun begitu memang kita ada pakej 365 hari yang boleh dipilih oleh pengguna tetapi secara keseluruhannya kita akan semaklah cadangan yang dibuat oleh Yang Berhormat Sekijang. Persoalan yang ditimbulkan oleh Yang Berhormat Kuala Krai, beliau tidak ada di sini tetapi saya menjawab jugalah, Tuan Pengerusi bagi makluman semua Ahli Yang Berhormat. Data peribadi rakyat Malaysia yang bebas dibawa ke luar negara di bawah TPPA. Sebenarnya Seksyen 129 Akta PDP 2010 membenarkan pemindahan data peribadi rakyat Malaysia ke luar negara dengan beberapa syarat yang perlu dipatuhi seperti:-. (i) perlu mendapatkan persetujuan pemilik data tersebut; dan. (ii) bagi tujuan pelaksanaan sesuatu kontrak. Dalam hal ini pengguna data contohnya syarikat ataupun organisasi perlu memastikan bahawa tempat di luar negara tersebut mempunyai tahap perlindungan data peribadi yang mencukupi atau setara dengan Akta PDP 2010 berhubung dengan pemprosesan data peribadi ataupun dalam bahasa Inggeris dengan izin, reciprocal arrangement Tuan Pengerusi. Pencelahan yang dibuat oleh Yang Berhormat Klang berkaitan dengan ini sebenarnya TPPA tidak menyekat apa-apa bahan maklumat keluar dan masuk melalui Internet walaupun begitu perkara berkaitan isu moral, pornografi, keselamatan dan mengganggu keharmonian negara adalah dikecualikan dan tidak dikenakan sekatan. Ianya juga bergantung kepada peraturan dan akta negara masing-masing untuk menutup laman web. Contohnya, jika pada undang-undang kita salah tetapi undang-undang negara lain tidak salah maka kita tidak boleh paksa mereka untuk tutup tetapi boleh dibawa berbincang. Walau apa pun, undang-undang di bawah Akta Komunikasi dan Multimedia akan masih terpakai di Malaysia. Sekiranya ada website Malaysia yang difikirkan melanggar undang-undang negara TPPA yang lain, negara tersebut tidak boleh paksa Malaysia untuk tutup website tersebut melainkan atas kerjasama dan kerelaan Malaysia. Yang Berhormat Lenggong ada menanyakan persoalan berkaitan dengan pindaan Akta Komunikasi dan Multimedia. Untuk makluman Ahli Yang Berhormat Lenggong, sebenarnya pihak kementerian telah pun berbincang dengan beberapa stakeholders, dengan izin dan cadangan pindaan ini akan dibentangkan insya-Allah secepat mungkin tahun hadapan saya percaya kerana sekarang ini telah pun proses pendrafan telah pun diserahkan kepada pihak Jabatan Peguam Negara. Walau bagaimanapun, sementara kita menantikan persoalan ini dibawa dan diluluskan oleh pihak Jabatan Peguam Negara, suka saya maklumkan Ahli Yang Berhormat bahawa bukan semua kes atau kesalahan jenayah yang dilakukan di Internet terletak di bawah bidang kuasa pihak SKMM. Kandungan yang dianggap menghasut bolehlah dimajukan kepada pihak PDRM dan boleh diambil tindakan di bawah Akta Hasutan 1948. Walau bagaimanapun, seperti yang saya maklumkan tadi bahawa pihak SKMM bersedia untuk memberi sebarang bantuan teknikal kepada agensi-agensi yang terlibat khususnya PDRM dan yang lain-lain. Untuk makluman Yang Berhormat Lenggong, terdapat beberapa cadangan untuk pindaan antaranya, menaikkan jumlah ataupun amaun penalti. Tadi Yang Berhormat Lenggong sebut RM50,000 kita akan naikkan lagi di bawah Seksyen 211 dan Seksyen 233 untuk membendung aktiviti negatif ataupun penyalahgunaan segala kemudahan. Soalan kedua oleh Yang Berhormat Lenggong adalah berkaitan dengan KTW- Kampung Tanpa Wayar. Saya ingin menambah kepada apa yang telah saya jawab kepada.